  Майя Бывальцева Михаил Тимофеевич Калашниковлэсь нимзэ нуллӥсь Ижысь техникая кун университетэз (ИжГТУ) Россиысь 100 усто вылӥ дышетсконниос пӧлы пыртӥз рейтингъя RAEX агентство (ЭкспертРА). Список, кытын ИжГТУ 61-тӥ интыын, компанилэн сайтаз поттэмын. Рейтингез кылдытыку лыдэ басьтэмын статистика но 28 сюрс адями пӧлын юалляськонлы йылпумъянъёс. Асьсэлэсь мылкыдъёссэс веразы уж сётӥсьёс, академ но тодос ужен вырисьёс, студентъёс но выпускникъёс. Агентстволэн рейтингаз нырысетӥ инты басьтӥз Москваысь М. В. Ломоносов нимо кун университет. Собере мыно Москваысь физикая но техникая университет но Эскеронъёсъя йӧскалык ядерной университет «МИФИ» (Москваысь инженерно-физической институт). Тодэ вайытом, 2015-тӥ арын со рейтингын ИжГТУ 69-тӥ интыын вал. Тегъёс: Дышетон ИжГТУ Ижкар Удмуртия Россия  